text: Նա նշեց, որ Կոնգրեսի մուտքը Ազգային Ժողով էապես փոխեց քաղաքական մթնոլորտը Հայաստանում, ԱԺ մտավ պայքարի ոգին, լուրջ քաղաքական գործընթացների ոգին: «Ընդամենը յոթ հոգով կարողացանք մեր շուրջ հավաքել բավական մեծ թվով պատգամավորների: Սկզբունքային հարցադրումների շնորհիվ հնարավոր դարձավ, որ ոչ իշխանական ուժերը միավորվեցին հայտնի քառյակի մեջ, եւ այն, որքան էլ որ նրան քննադատեն, այնուամենայնիվ, լուրջ գործընթացներ տարավ, լավ նեղեց իշխանությանը, պարտադրեցինք կառավարության հրաժարականը, առաջ քաշեցինք կարեւորագույն հարցեր պարունակող 12 կետերը, որոնց մի մասը իշխանությունը ստիպված եղավ կատարել», - ասաց Զուրաբյանը: